open-index/open-wikipedia-markdown huggingface dataset:
ฟุตบอลชิงแชมป์แห่งชาติอาเซียน 2018 นัดชิงชนะเลิศ

**ฟุตบอลชิงแชมป์แห่งชาติอาเซียน 2018 นัดชิงชนะเลิศ** เป็นการแข่งขันรอบสุดท้ายในฟุตบอลชิงแชมป์แห่งชาติอาเซียน 2018

รอบชิงชนะเลิศเป็นการแข่งขันแบบเหย้า-เยือนสองนัดระหว่างมาเลเซียและเวียดนาม นัดแรกมาเลเซียเป็นเจ้าภาพที่สนามกีฬาแห่งชาติบูกิตจาลิลในกรุงกัวลาลัมเปอร์เมื่อวันที่ 11 ธันวาคม ค.ศ. 2018 ขณะที่นัดที่สองเวียดนามเป็นเจ้าภาพที่สนามกีฬาแห่งชาติหมีดิ่ญในกรุงฮานอยเมื่อวันที่ 15 ธันวาคม ค.ศ. 2018

เวียดนามคว้าแชมป์สมัยที่สองได้สำเร็จหลังจากเอาชนะมาเลเซียด้วยผลรวม 3–2 ในรอบชิงชนะเลิศแบบสองนัด

## ภูมิหลัง
เมื่อดูสถิติครั้งก่อน มาเลเซียแข่งถึงรอบชิงชนะเลิศสามครั้ง (1996, 2010 และ ฟุตบอลชิงแชมป์แห่งชาติอาเซียน 2014) ส่วนเวียดนามแข่งถึงรอบชิงชนะเลิศเพียงสองครั้ง (1998 และ 2008) ทั้งสองประเทศพบกันครั้งสุดท้ายเมื่อวันที่ 23 พฤศจิกายน ค.ศ. 2016 ในรอบกลุ่มของฟุตบอลชิงแชมป์แห่งชาติอาเซียน 2016 เมื่อวัดอันดับล่าสุดในการจัดอันดับโลกชายฟีฟ่าเมื่อวันที่ 29 พฤศจิกายน ค.ศ. 2018 มาเลเซียอยู่ในอันดับที่ 167 ส่วนเวียดนามอยู่ในอันดับที่ 100 ทั้งสองทีมเคยได้ถ้วยครั้งแรกในการแข่งขันนี้แล้ว โดยเวียดนามได้ใน ค.ศ. 2008 และมาเลเซียได้ใน ค.ศ. 2010

## อ้างอิง


## แหล่งข้อมูลอื่น
* AFF Suzuki Cup 2018 – เว็บไซต์ทางการ

*ชิงชนะเลิศ
หมวดหมู่:ฟุตบอลชิงแชมป์แห่งชาติอาเซียน นัดชิงชนะเลิศ
หมวดหมู่:การแข่งขันของฟุตบอลทีมชาติมาเลเซีย
หมวดหมู่:การแข่งขันของฟุตบอลทีมชาติเวียดนาม
สะพานข้ามแม่น้ำยาลู่ หลินเจียง

**สะพานข้ามแม่น้ำยาลู่ หลินเจียง** () เป็นสะพานข้ามแม่น้ำยาลู่ เชื่อมระหว่างนครหลินเจียง มณฑลจี๋หลิน ประเทศจีน กับอำเภอชุงกัง จังหวัดชากัง ประเทศเกาหลีเหนือ สร้างโดยจักรวรรดิญี่ปุ่นใน ค.ศ. 1938 และด่านพรมแดนหลินเจียงก็ตั้งอยู่ที่นั่น เขื่อนยฺหวินเฟิงตั้งอยู่ถัดจากสะพานลงไปทางท้ายน้ำเล็กน้อย

ในช่วงสงครามเกาหลี ที่นี่เป็นหนึ่งในด่านชายแดนที่กองทัพอาสาประชาชนจีนใช้เป็นเส้นทางเข้าสู่เกาหลีเหนือ&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (October 2020)">ต้องการอ้างอิง</span>]]*&#x5D;

## ดูเพิ่ม
* สะพานมิตรภาพจีน–เกาหลี และสะพานข้ามแม่น้ำยาลู่ใหม่ (ตานตง)
* สะพานรถไฟพรมแดนข้ามแม่น้ำยาลู่ จี๋อาน
* สะพานระหว่างประเทศฉางไป๋–ฮเยซัน
* สะพานพรมแดนถูเหมิน (ถูเหมิน)
* สะพานข้ามแม่น้ำตูเมน (หุนชุน)
* รายชื่อสะพานระหว่างประเทศ

## อ้างอิง


หมวดหมู่:อาคารและสิ่งปลูกสร้างในจังหวัดชากัง
หมวดหมู่:อาคารและสิ่งปลูกสร้างในมณฑลจี๋หลิน
หมวดหมู่:การขนส่งในมณฑลจี๋หลิน
หมวดหมู่:ไป๋ชาน
หมวดหมู่:อาคารและสิ่งปลูกสร้างในประเทศแมนจู
หมวดหมู่:สะพานที่สร้างเสร็จในปี พ.ศ. 2481
หมวดหมู่:ก่อตั้งในประเทศจีนในปี พ.ศ. 2481
หมวดหมู่:ก่อตั้งในประเทศเกาหลีในปี พ.ศ. 2481
หมวดหมู่:สะพานข้ามแม่น้ำยาลู่
หมวดหมู่:สะพานในเกาหลีภายใต้การปกครองของญี่ปุ่น
สะพานข้ามแม่น้ำตูเมน

**สะพานข้ามแม่น้ำตูเมน** () ข้ามแม่น้ำตูเมนระหว่าง จุดที่แม่น้ำเชวียนไหลลงสู่แม่น้ำตูเมนในมณฑลจี๋หลิน ประเทศจีน กับว็อนจ็องในราซ็อน ประเทศเกาหลีเหนือ เป็นจุดเชื่อมต่อระหว่างประเทศในเส้นทางถนนระหว่างนครหุนชุนในประเทศจีนและเขตซ็อนบงในราซ็อน

## ประวัติศาสตร์
สะพานเดิมสร้างขึ้นใน ค.ศ. 1938 โดยจักรวรรดิญี่ปุ่น มีความยาว  และกว้าง  ในเดือนกุมภาพันธ์ ค.ศ. 1997 มีการอนุญาตให้นักท่องเที่ยวสามารถเดินทางข้ามสะพานได้

การก่อสร้างสะพานแห่งใหม่ได้รับการประกาศใน ค.ศ. 2014 โดยมีความยาว 638 เมตร และตั้งอยู่ข้างสะพานเดิม การก่อสร้างได้รับเงินสนับสนุนจากประเทศจีน พิธีเปิดจัดขึ้นเมื่อวันที่ 30 กันยายน ค.ศ. 2016 สะพานเปิดให้สัญจรสองช่องจากทั้งหมดสี่ช่องจราจรในวันที่ 7 ตุลาคม ค.ศ. 2016

## ดูเพิ่ม
* สะพานมิตรภาพจีน–เกาหลี และสะพานข้ามแม่น้ำยาลู่ใหม่ (ตานตง)
* สะพานรถไฟพรมแดนข้ามแม่น้ำยาลู่ จี๋อาน
* สะพานระหว่างประเทศฉางไป๋–ฮเยซัน
* สะพานข้ามแม่น้ำยาลู่ หลินเจียง
* สะพานพรมแดนตูเมน (ถูเหมิน)
* รายชื่อสะพานระหว่างประเทศ

## อ้างอิง

หมวดหมู่:สะพานข้ามแม่น้ำตูเมน
หมวดหมู่:อาคารและสิ่งปลูกสร้างในราซ็อน
หมวดหมู่:อาคารและสิ่งปลูกสร้างในมณฑลจี๋หลิน
หมวดหมู่:การขนส่งในมณฑลจี๋หลิน
หมวดหมู่:สะพานจีน–เกาหลีเหนือ
หมวดหมู่:สะพานที่สร้างเสร็จในปี พ.ศ. 2481
หมวดหมู่:สะพานที่สร้างเสร็จในปี พ.ศ. 2559
หมวดหมู่:ก่อตั้งในประเทศจีนในปี พ.ศ. 2481
หมวดหมู่:ก่อตั้งในประเทศเกาหลีในปี พ.ศ. 2481
หมวดหมู่:สะพานในเกาหลีภายใต้การปกครองของญี่ปุ่น
สะพานรถไฟพรมแดนข้ามแม่น้ำยาลู่ จี๋อาน

**สะพานรถไฟพรมแดนข้ามแม่น้ำยาลู่ จี๋อาน** () เป็นสะพานรถไฟรางเดี่ยวข้ามแม่น้ำยาลู่ เชื่อมระหว่างเมืองจี๋อาน มณฑลจี๋หลิน ประเทศจีน กับนครมันโพ จังหวัดชากัง ประเทศเกาหลีเหนือ&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (September 2023)">ต้องการอ้างอิง</span>]]*&#x5D;

สะพานมีความยาว  สูง  สร้างขึ้นโดยจักรวรรดิญี่ปุ่นระหว่าง ค.ศ. 1937 ถึง 31 กรกฎาคม ค.ศ. 1939 ซึ่งในช่วงเวลานั้นควบคุมทั้งเกาหลีและภาคตะวันออกเฉียงเหนือของจีน (ผ่านรัฐหุ่นเชิดแมนจูกัว) ป้อมสนามที่อยู่ใกล้ฝั่งจีนของสะพานนั้นสร้างขึ้นในยุคเดียวกัน มีการเพิ่มซุ้มสี่เหลี่ยมที่ปลายสะพานฝั่งจีนใน ค.ศ. 2004&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (September 2023)">ต้องการอ้างอิง</span>]]*&#x5D;

สะพานนี้ถูกใช้เป็นเส้นทางลำเลียงทหารจากจีนเข้าสู่เกาหลีในช่วงสงครามเกาหลีและถูกโจมตีทางอากาศโดยสหรัฐ แต่ก็ไม่ถูกทำลาย&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (September 2023)">ต้องการอ้างอิง</span>]]*&#x5D;

จากฝั่งจีน สะพานนี้สามารถเข้าถึงได้สำหรับนักท่องเที่ยวที่สามารถเดินไปจนถึงเส้นใกล้พรมแดนจริงได้

สะพานถนนพรมแดนข้ามแม่น้ำยาลู่ใหม่ในจี๋อานซึ่งตั้งอยู่ทางเหนือน้ำ แล้วเสร็จและเปิดใช้งานในเดือนเมษายน ค.ศ. 2019

## อ้างอิง

## ดูเพิ่ม
* สะพานมิตรภาพจีน–เกาหลี และสะพานข้ามแม่น้ำยาลู่ใหม่ (ตานตง)
* สะพานข้ามแม่น้ำยาลู่ หลินเจียง
* สะพานระหว่างประเทศฉางไป๋–ฮเยซัน
* สะพานพรมแดนถูเหมิน (ถูเหมิน)
* สะพานข้ามแม่น้ำตูเมน (หุนชุน)

หมวดหมู่:สะพานที่สร้างเสร็จในปี พ.ศ. 2482
หมวดหมู่:สะพานรถไฟในประเทศจีน
หมวดหมู่:อาคารและสิ่งปลูกสร้างในมณฑลจี๋หลิน
หมวดหมู่:การขนส่งในมณฑลจี๋หลิน
หมวดหมู่:สะพานข้ามแม่น้ำยาลู่
สะพานระหว่างประเทศฉางไป๋–ฮเยซัน

**สะพานระหว่างประเทศฉางไป๋–ฮเยซัน** (  ) เป็นสะพานข้ามแม่น้ำยาลู่ เชื่อมระหว่างอำเภอปกครองตนเองชนชาติเกาหลี ฉางไป๋ นครฉางไป๋ มณฑลจี๋หลิน ประเทศจีน กับนครฮเยซัน จังหวัดรยังกัง ประเทศเกาหลีเหนือ สร้างขึ้นครั้งแรกใน ค.ศ. 1936 โดยจักรวรรดิญี่ปุ่น และหลังถูกทำลายและสร้างใหม่หลายครั้ง ก็ได้รับการบูรณะใหม่ใน ค.ศ. 1985 จนกลายเป็นสะพานในปัจจุบัน ซึ่งมีความยาว  และกว้าง  &#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (October 2020)">ต้องการอ้างอิง</span>]]*&#x5D; ตั้งแต่ ค.ศ. 1992 มีการจัดทัวร์หนึ่งวัน ห้าวัน และสิบวันระหว่างจีนและเกาหลีเหนือ

## ดูเพิ่ม
* สะพานมิตรภาพจีน–เกาหลี และสะพานข้ามแม่น้ำยาลู่ใหม่ (ตานตง)
* สะพานรถไฟพรมแดนข้ามแม่น้ำยาลู่ จี๋อาน
* สะพานข้ามแม่น้ำยาลู่ หลินเจียง
* สะพานพรมแดนถูเหมิน (ถูเหมิน)
* สะพานข้ามแม่น้ำตูเมน (หุนชุน)
* อำเภอปกครองตนเองชนชาติเกาหลี ฉางไป๋
* รายชื่อสะพานระหว่างประเทศ

## อ้างอิง


หมวดหมู่:อาคารและสิ่งปลูกสร้างในจังหวัดรยังกัง
หมวดหมู่:อาคารและสิ่กปลูกสร้างในมณฑลจี๋หลิน
หมวดหมู่:การขนส่งในมณฑลจี๋หลิน
หมวดหมู่:สะพานที่สร้างเสร็จในปี พ.ศ. 2528
หมวดหมู่:สะพานในเกาหลีภายใต้การปกครองของญี่ปุ่น
หมวดหมู่:สะพานข้ามแม่น้ำยาลู่
ตำบลฟานทัญ (จังหวัดกาวบั่ง)

**ฟานทัญ** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลฟานทัญมีที่ตั้งทางภูมิศาสตร์ดังนี้:
*ทิศเหนือติดกับตำบลกาถั่ญ
*ทิศตะวันออกติดกับตำบลติญตุ้ยและตำบลถั่ญกง
*ทิศใต้และทิศตะวันตกติดกับจังหวัดท้ายเงวียน

## ประวัติ
หลังปี ค.ศ. 1975 ตำบลฟานทัญเป็นตำบลหนึ่งในอำเภอเงวียนบิ่ญ

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของตำบลฟานทัญ ในจังหวัดกาวบั่ง ภายหลังการปรับปรุงตำบลฟานทัญเหลือหมู่บ้านทั้งหมด 8 หมู่บ้าน

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลมายล็อง และตำบลฟานทัญ เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลฟานทัญ

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
สะพานพรมแดนถูเหมิน

**สะพานพรมแดนถูเหมิน** เป็นสะพานข้ามแม่น้ำตูเมน เชื่อมระหว่างนครถูเหมิน มณฑลจี๋หลิน ประเทศจีน กับนัมยัง อำเภออนซ็อง จังหวัดฮัมกย็องเหนือ ประเทศเกาหลีเหนือ

## ประวัติศาสตร์
สะพานสร้างขึ้นโดยจักรวรรดิญี่ปุ่นใน ค.ศ. 1941 ในช่วงสงครามเกาหลี สะพานนี้เป็นหนึ่งในด่านพรมแดนที่กองทัพอาสาประชาชนจีนใช้เป็นทางเข้าสู่เกาหลีเหนือ สะพานคู่ขนานขนาดใหญ่กว่าอีกแห่งหนึ่งก่อสร้างใน ค.ศ. 2016 และเปิดใช้งานใน ค.ศ. 2019 ใน ค.ศ. 2025 ประเทศจีนได้สร้างประตูเชิงสัญลักษณ์ที่มีลักษณะคล้ายประตูชัยไว้ด้านหน้าสะพาน

## คำอธิบาย
สะพานมีความยาว  สูง  และกว้าง 6 เมตร ด่านพรมแดนถูเหมินตั้งอยู่ตรงนั้น เหนือน้ำขึ้นไปเล็กน้อยคือสะพานรถไฟพรมแดนถูเหมิน

## ดูเพิ่ม
* สะพานมิตรภาพจีน–เกาหลี และสะพานข้ามแม่น้ำยาลู่ใหม่ (ตานตง)
* สะพานรถไฟพรมแดนข้ามแม่น้ำยาลู่ จี๋อาน
* สะพานระหว่างประเทศฉางไป๋–ฮเยซัน
* สะพานข้ามแม่น้ำยาลู่ หลินเจียง
* สะพานข้ามแม่น้ำตูเมน (หุนชุน)
* รายชื่อสะพานระหว่างประเทศ

## แหล่งข้อมูลอื่น
* ภาพพาโนรามาของสะพานและด่านตรวจพรมแดน

## อ้างอิง

หมวดหมู่:สะพานข้ามแม่น้ำตูเมน
หมวดหมู่:อาคารและสิ่งปลูกสร้างในจังหวัดฮัมกย็องเหนือ
หมวดหมู่:อาคารและสิ่งปลูกสร้างในมณฑลจี๋หลิน
หมวดหมู่:การคมนาคมในมณฑลจี๋หลิน
หมวดหมู่:สะพานจีน–เกาหลีเหนือ
หมวดหมู่:สะพานที่สร้างเสร็จในปี พ.ศ. 2484
หมวดหมู่:ก่อตั้งในประเทศจีนในปี พ.ศ. 2484
หมวดหมู่:ก่อตั้งในประเทศเกาหลีในปี พ.ศ. 2484
หมวดหมู่:สะพานในเกาหลีภายใต้การปกครองของญี่ปุ่น
ตำบลฝุกฮหว่า

**ฝุกฮหว่า** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลฝุกฮหว่ามีที่ตั้งทางภูมิศาสตร์ดังนี้:
*ทิศเหนือติดกับตำบลเบ๊วันด่านและตำบลหัญฟุก
*ทิศใต้ติดกับตำบลดึ๊กล็อง
*ทิศตะวันออกติดกับประเทศจีน
*ทิศตะวันตกติดกับตำบลถักอาน

## ประวัติ
พื้นที่ของตำบลฝุกฮหว่าเดิมเคยเป็นส่วนหนึ่งของอำเภอฝุกฮหว่า จังหวัดกาวบั่ง

เมื่อวันที่ 11 กุมภาพันธ์ ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 897/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 มีนาคม ค.ศ. 2020) โดยให้รวมอำเภอฝุกฮหว่าเข้ากับอำเภอกว๋างเวียน และตำบลโกว๊กตว๋าน ซึ่งถูกยุบไปในอำเภอจ่าหลิญ เพื่อจัดตั้งเป็นอำเภอกว๋างฮหว่าขึ้นใหม่ ตำบลฝุกฮหว่าที่จัดตั้งขึ้นใหม่นี้ตั้งอยู่ในอำเภอกว๋างฮหว่า

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของเมืองต่าลุ่ง เมืองฮหว่าถ่วน ตำบลหมีฮึง และตำบลด่ายเซิน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลฝุกฮหว่า

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
หมวดหมู่:เมืองในประเทศเวียดนาม
ศาสนาอิสลามในประเทศบอสเนียและเฮอร์เซโกวีนา

ศาสนาอิสลามเป็นศาสนาที่ได้รับความนิยมมากที่สุดในประเทศบอสเนียและเฮอร์เซโกวีนา ศาสนาได้รับการเผยแพร่สู่ประชากรท้องถิ่นในช่วงคริสต์ศตวรรษที่ 15 ถึง 16 อันเป็นผลมาจากการพิชิตบอสเนียและเฮอร์เซโกวีนาของจักรวรรดิออตโตมัน

ชาวมุสลิมเป็นชุมชนทางศาสนาที่ใหญ่ที่สุดในบอสเนียและเฮอร์เซโกวีนา คิดเป็นประมาณร้อยละ 51 ของประชากรทั้งหมด

ชาวมุสลิมในบอสเนียเกือบทั้งหมดระบุว่าตนเองเป็นชาวบอสนีแอก ทางการยูโกสลาเวียระบุชาวบอสเนียที่มีวัฒนธรรมหรือต้นกำเนิดเป็นมุสลิม (โดยไม่คำนึงถึงการปฏิบัติทางศาสนา) เป็น*[[Muslims (South-Slavic ethnic group)|มุสลีมานี]]* (มุสลิม) ในแง่ของชาติพันธุ์จนกระทั่ง ค.ศ. 1993 แม้ว่าบางคนที่มีภูมิหลังเป็นชาวบอสนีแอกหรือมุสลิมจะระบุสัญชาติของตน (ในแง่ของชาติพันธุ์มากกว่าในแง่ของสัญชาติอย่างเคร่งครัด) ว่าเป็น "ยูโกสลาฟ" ก่อนช่วงต้นคริสต์ทศวรรษ 1990 ชนกลุ่มน้อยที่เป็นมุสลิมที่ไม่ใช่ชาวบอสนีแอกในบอสเนียและเฮอร์เซโกวีนา ได้แก่ ชาวแอลเบเนีย ชาวโรมา และชาวตุรกี

แม้ว่าโดยทั่วไปแล้วนับถือศาสนาอิสลามนิกายซุนนี สำนักนิติศาสตร์ฮะนะฟี แต่จากการสำรวจใน ค.ศ. 2012 พบว่าชาวมุสลิมในบอสเนียและเฮอร์เซโกวีนาร้อยละ 54 ถือว่าตนเองเป็นมุสลิมที่ไม่สังกัดนิกายใด ๆ ขณะที่ร้อยละ 38 ระบุว่าตนเองเป็นมุสลิมนิกายซุนนี นอกจากนี้ยังมีชุมชนศูฟีขนาดเล็ก ซึ่งส่วนใหญ่อยู่ในบอสเนียตอนกลาง และยังมีชุมชนมุสลิมนิกายชีอะฮ์ขนาดเล็กอยู่ในบอสเนียด้วย ชุมชนมุสลิมเกือบทั้งหมดในบอสเนียและเฮอร์เซโกวีนาเรียกองค์กรทางศาสนาของตนเป็น ชุมชนอิสลามแห่งบอสเนียและเฮอร์เซโกวีนา

รัฐธรรมนูญบอสเนียและเฮอร์เซโกวีนารับรองเสรีภาพทางศาสนา ซึ่งโดยทั่วไปแล้วได้รับการสนับสนุนทั่วประเทศ

## ดูเพิ่ม

*ชาวบอสนีแอก
*ศาสนาในประเทศบอสเนียและเฮอร์เซโกวีนา
*การเบียดเบียนมุสลิม

## อ้างอิง
ทรามวัยใจเด็ด

***ทรามวัยใจเด็ด*** เป็นภาพยนตร์ไทยแนวสุขนาฏกรรม ขนาด 35 มม. พากย์เสียงในฟิล์ม ปี พ.ศ. 2520 สร้างโดยตรีบุบผาฟิล์ม กำกับโดยสมพงษ์ ตรีบุบผา นำแสดงโดยสรพงศ์ ชาตรีและมยุรา ธนะบุตร เข้าฉายครั้งแรกเมื่อวันที่ 30 ธันวาคม พ.ศ. 2520 ที่โรงภาพยนตร์สามย่าน-ไดเรคเตอร์-ศาลาเฉลิมไทย

## เนื้อเรื่อง
*ทรามวัยใจเด็ด* เป็นเรื่องราวของ อุมากร นฤมิต หรือ เอื้อง (มยุรา ธนะบุตร) ลูกสาวคนโตของ ผู้การอรรณพ นฤมิต (จรูญ สินธุเศรษฐ์) อดีตนายตำรวจ ซึ่งสมัครเข้าฝึกเป็นตำรวจหญิงรุ่นพิเศษ เพื่อสืบหากลุ่มคนร้ายที่สังหารมารดาของเธอและเป็นเหตุให้บิดาต้องพิการ ระหว่างการฝึก ได้เกิดทั้งเหตุการณ์สนุกสนานและมิตรภาพระหว่างเพื่อนร่วมรุ่น ตลอดจนความรักระหว่างเธอกับ ร้อยตำรวจเอกพรหมทัต (สรพงศ์ ชาตรี) หัวหน้าครูฝึกผู้มีความสนิทสนมกับบิดาของเธอและให้ความสนใจในตัวอุมากร

## นักแสดง
* สรพงศ์ ชาตรี รับบท ร.ต.อ.พรหมทัต
* มยุรา ธนะบุตร รับบท อุมากร นฤมิต
* เศรษฐา ศิระฉายา รับบท ส.ต.ท.เบิ้ม
* ชูศรี มีสมมนต์ รับบท เต็มดวง โตปทุม
* อรสา อิศรางกูร ณ อยุธยา รับบท จรินทร์ จริตก้าน
* ฉอเลาะ แถววงศ์ รับบท อัญชลี สูงชะลูด
* จรูญ สินธุเศรษฐ์ รับบท ผู้การอรรณพ นฤมิต
* ล้อต๊อก
* สุรชาติ ไตรโภค
* สุวิน สว่างรัตน์
* พงษ์ลดา พิมลพรรณ
* ยงค์ อยุธยา รับบท แมงดาคุมซ่องที่สู้กับจรินทร์

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์ที่กำกับโดย สมพงษ์ ตรีบุบผา
หมวดหมู่:ภาพยนตร์ตลกไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.
ผู้เห็นต่างโซเวียต

[thumb|''[โฮรนีกาเตคุชชีฮ์โซบีตีย์* วารสารใต้ดินหรือ "[[ซามีซดัต]]" (Samizdat) ที่มีความสำคัญที่สุดเล่มหนึ่งในยุคสหภาพโซเวียต]]
*'ผู้เห็นต่างชาวโซเวียต*' คือกลุ่มคนที่แสดงความไม่เห็นด้วยกับลักษณะบางประการของ[[อุดมการณ์ของพรรคคอมมิวนิสต์แห่งสหภาพโซเวียต|อุดมการณ์โซเวียต]]หรืออุดมการณ์ทั้งหมด และมีความเต็มใจที่จะออกมาพูดต่อต้านสิ่งเหล่านั้น คำว่า *ผู้เห็นต่าง'' ถูกใช้ในสหภาพโซเวียต ในช่วงกลางคริสต์ทศวรรษ 1960 จนถึงช่วงการล่มสลายของลัทธิคอมมิวนิสต์ คำนี้ใช้เพื่ออ้างถึงกลุ่มปัญญาชนชายขอบกลุ่มเล็ก ๆ ที่ทำการท้าทายระบอบโซเวียตตั้งแต่ระดับเบาบางไปจนถึงรุนแรง ซึ่งมักจะได้รับการปกป้องและสนับสนุนจากผู้สื่อข่าว  แต่โดยปกติแล้วพวกเขามักจะต้องเผชิญกับการถูกดำเนินคดีอาญาหรือการปิดปากในรูปแบบอื่น ๆ โดยทางการ ตามรากศัพท์ของคำนี้ ผู้เห็นต่างถือว่าเป็นผู้ที่ "นั่งแยกออกมา" จากระบอบการปกครอง และเมื่อผู้คัดค้านเริ่มเรียกตนเองว่า "ผู้เห็นต่าง" คำคำนี้จึงกลายมาเป็นคำที่ใช้อ้างถึงบุคคลที่มีการกระทำอันไม่โอนอ่อนผ่อนตาม ซึ่งถูกมองว่าเป็นไปเพื่อประโยชน์ของสังคม กลุ่มย่อยที่มีอิทธิพลมากที่สุดในหมู่ผู้เห็นต่าง เป็นที่รู้จักในชื่อ ขบวนการสิทธิมนุษยชนโซเวียต

ฝ่ายค้านทางการเมืองในสหภาพโซเวียตนั้นแทบจะไม่ปรากฏให้เห็น และนอกเหนือจากข้อยกเว้นที่หาได้ยากแล้ว การคัดค้านแทบไม่มีผลสืบเนื่องใด ๆ สาเหตุหลักมาจากมักถูกบดขยี้ในทันทีด้วยกำลังที่รุนแรง แต่ทว่า องค์ประกอบสำคัญของกิจกรรมผู้เห็นต่างในสหภาพโซเวียตกลับเป็นการแจ้งข่าวสารให้สังคมรับรู้ (ทั้งภายในสหภาพโซเวียตและในต่างประเทศ) เกี่ยวกับการละเมิดกฎหมายและสิทธิมนุษยชน รวมถึงการรวมตัวกันเพื่อปกป้องสิทธิเหล่านั้น เมื่อเวลาผ่านไป ขบวนการผู้เห็นต่างได้สร้างความตระหนักรู้ที่ชัดเจนเกี่ยวกับการล่วงละเมิดของคอมมิวนิสต์โซเวียต

ผู้เห็นต่างชาวโซเวียตที่วิพากษ์วิจารณ์รัฐ ส่วนใหญ่ต้องเผชิญกับบทลงโทษทางกฎหมายภายใต้ประมวลกฎหมายอาญาโซเวียต และต้องเลือกระหว่าง การลี้ภัยไปต่างประเทศ (พร้อมกับการถูกเพิกถอนสัญชาติโซเวียต) การถูกส่งเข้าโรงพยาบาลจิตเวช หรือการถูกส่งไปค่ายแรงงาน พฤติกรรมทางการเมืองที่ต่อต้านโซเวียต โดยเฉพาะอย่างยิ่งการแสดงความคิดเห็นต่อต้านทางการอย่างเปิดเผย การเดินขบวนเรียกร้องการปฏิรูป และการเขียนหนังสือวิพากษ์วิจารณ์สหภาพโซเวียต ถูกนิยามในบางบุคคลว่าเป็นสิ่งที่เป็นทั้งการกระทำความผิดทางอาญา (เช่น การละเมิดมาตรา 70 หรือ 190-1) เป็นอาการป่วย (เช่น "ความหลงผิดในการปฏิรูป") และเป็นคำวินิจฉัยโรค (เช่น "โรคจิตเภทแบบเชื่องช้า" หรือ sluggish schizophrenia) ไปพร้อม ๆ กัน
## อ้างอิง


หมวดหมู่:ขบวนการประชาธิปไตยโซเวียต
หมวดหมู่:สมาคมวรรณกรรม
หมวดหมู่:กลุ่มต่อต้านรัฐบาลโซเวียต
หมวดหมู่:การกดขี่ข่มเหงผู้เห็นต่างรัฐบาลในสหภาพโซเวียต
หมวดหมู่:วัฒนธรรมใต้ดิน
หมวดหมู่:ยุคซบเซา
โฮรนีกาเตคุชชีฮ์โซบีตีย์

***โฮรนีกาเตคุชชีฮ์โซบีตีย์*** ( ท. "บันทึกเหตุการณ์ปัจจุบัน") เป็นหนึ่งในวารสารทำมือประเภท "ซามีซดัต" (samizdat) ที่ดำเนินงานยาวนานที่สุดในสหภาพโซเวียตยุคหลังสตาลิน จดหมายข่าวอย่างไม่เป็นทางการฉบับนี้ทำหน้าที่รายงานการละเมิดสิทธิพลเมืองและกระบวนการยุติธรรมโดยรัฐบาลโซเวียต รวมถึงการตอบโต้ต่อการละเมิดเหล่านั้นโดยประชาชนทั่วสหภาพโซเวียต โดยเริ่มตีพิมพ์ครั้งแรกในเดือนเมษายน ค.ศ. 1968 และกลายเป็นกระบอกเสียงหลักของขบวนการสิทธิมนุษยชนโซเวียตทั้งในและต่างประเทศอย่างรวดเร็ว

ตลอดระยะเวลา 15 ปีที่มีการตีพิมพ์ *โฮรนีกาเตคุชชีฮ์โซบีตีย์* ได้รายงานข่าวการพิจารณาคดีทางการเมืองถึง 424 คดี ซึ่งมีผู้ถูกตัดสินว่ามีความผิดรวม 753 คน โดยที่ไม่มีจำเลยแม้แต่คนเดียวที่ได้รับการยกฟ้อง นอกจากนี้ยังมีอีก 164 คนที่ถูกระบุว่าเป็นผู้วิกลจริตและถูกส่งตัวไปบังคับรักษาในโรงพยาบาลจิตเวชอย่างไม่มีกำหนด

ใน ค.ศ. 1973 ลีเดีย ชูคอฟสกายา (Lydia Chukovskaya) นักเขียนนวนิยายและนักวิจารณ์วรรณกรรม ได้เขียนข้อความไว้ว่า:

แม้จะถูกคุกคามอย่างต่อเนื่องจากทางการโซเวียต แต่ *โฮรนีกาเตคุชชีฮ์โซบีตีย์* มากกว่า 60 ฉบับก็ยังคงถูกรวบรวมและเผยแพร่ (แจกจ่าย) ในระหว่างเดือนเมษายน ค.ศ. 1968 ถึงสิงหาคม ค.ศ. 1983 มีเพียงฉบับเดียว (ฉบับที่ 59, พฤศจิกายน ค.ศ. 1980) ที่ถูกหน่วยเคจีบียึดไป ฉบับสุดท้ายที่ปรากฏออกมา (ฉบับที่ 64, มิถุนายน  ค.ศ. 1982) ไม่ได้ถูกนำออกเผยแพร่จนกระทั่งปลายเดือนสิงหาคมของปีถัดมา ส่วนข้อมูลสำหรับฉบับที่ 65 นั้นถูกรวบรวมและตรวจสอบจนถึงวันที่ 31 ธันวาคม ค.ศ. 1982 แต่ท้ายที่สุดแล้วฉบับนั้นก็ไม่เคยได้ออกสู่สาธารณะ

## อ้างอิง



## แหล่งข้อมูลอื่น
;ในภาษาอังกฤษ
*  providing access to all the 63 issues translated into English.
* Chronicle of Current Events Translated issues at Amnesty International
* 
* 
*  
;ในภาษารัสเซีย
* Chronicle of Current Events Archive at Memorial
* Chronicle Wiki-project Wiki-version of Chronicle by Memorial
* Анатомия процесса (2012) – *Anatomy of a Trial* *,* documentary by Andrei Loshak on the "Case No. 24"
* Хроника текущих событий (часть первая) / Хроника текущих событий (часть вторая) (2014) – *Параллели, события, люди*, Voice of America
* 
* Song by Yuly Kim at the 40 years' jubilee of Chronicle of Current Events

หมวดหมู่:นิตยสารที่ตีพิมพ์ในสหภาพโซเวียต
หมวดหมู่:สิทธิมนุษยชนในสหภาพโซเวียต
หมวดหมู่:นิตยสารที่ตีพิมพ์ในมอสโก
หมวดหมู่:นิตยสารภาษารัสเซีย
หมวดหมู่:สื่อสิ่งพิมพ์ใต้ดิน
ฮิโนะออโตพลาซา

thumb|BH15 (ด้านหน้า)
thumb|BH15 (ด้านหลัง)
**ฮิโนะออโตพลาซา** () เป็น พิพิธภัณฑ์ของบริษัทฮีโน่ ตั้งอยู่ในย่านมินามิโนะ เมืองฮาจิโอจิ โตเกียว ตั้งอยู่ติดกับสถานีฝึกอบรมของฮีโน่ แต่ก็เปิดให้บุคคลทั่วไปเข้าชมได้เช่นกัน

ภายในพิพิธภัณฑ์จัดแสดงรถยนต์และ เครื่องยนต์ ของฮีโน่จำนวนมาก รวมถึงสื่อต่าง ๆ ที่เล่าถึงประวัติศาสตร์ของฮีโน่ตั้งแต่สมัยเริ่มก่อตั้งโดยใช้ชื่อว่าการไฟฟ้าและอุตสาหกรรมก๊าซโตเกียว (東京瓦斯電気工業) มาจนถึงปัจจุบัน นอกจากนี้ยังมีร้านกาแฟชื่อ "Chainon" และ ร้านขายของที่ระลึกของพิพิธภัณฑ์ ซึ่งจำหน่ายรถยนต์จำลองขนาดเล็ก ของฮีโน่ และหนังสือที่เกี่ยวข้อง

การเข้าชมสามารถเข้าได้ฟรี แต่สำหรับการเข้าชมเป็นกลุ่มต้องแจ้งล่วงหน้า

## อ้างอิง

หมวดหมู่:พิพิธภัณฑ์ที่ก่อตั้งในปี พ.ศ. 2539
หมวดหมู่:Coordinates on Wikidata
หมวดหมู่:พิพิธภัณฑ์ในโตเกียว
น้ำตกวิภาวดี

**น้ำตกวิภาวดี** เป็นน้ำตกในพื้นที่อำเภอวิภาวดี จังหวัดสุราษฎร์ธานี ประเทศไทย ตั้งอยู่บริเวณหมู่ที่ 8 ตำบลตะกุกใต้ ภายในพื้นที่อนุรักษ์ของเขตรักษาพันธุ์สัตว์ป่าคลองยัน โดยมีชื่อเดิมว่า **น้ำตกคลองพาย** และชาวบ้านในพื้นที่บางส่วนเรียกว่า **น้ำตกหม่อมเจ้า** น้ำตกมีลักษณะไหลลดหลั่นลงมาเป็นชั้น ๆ รวม 9 ชั้น และเป็นแหล่งท่องเที่ยวธรรมชาติของพื้นที่

## ที่ตั้ง
น้ำตกวิภาวดีตั้งอยู่หมู่ที่ 8 ตำบลตะกุกใต้ อำเภอวิภาวดี จังหวัดสุราษฎร์ธานี ในเขตพื้นที่อนุรักษ์ของเขตรักษาพันธุ์สัตว์ป่าคลองยัน และอยู่ห่างจากที่ว่าการอำเภอวิภาวดีประมาณ 25 กิโลเมตร

## ลักษณะทางกายภาพ
แหล่งน้ำของน้ำตกมีต้นกำเนิดจากเทือกเขาแดนและไหลลงมาตามลำน้ำคลองพาย ทำให้น้ำตกมีชั้นลดหลั่นรวม 9 ชั้น โดยชั้นที่ 2 มีลักษณะเป็นชั้นที่เด่นชัดที่สุดของน้ำตก เนื่องจากมีลักษณะเป็นหน้าผาและมีแอ่งน้ำสำหรับเล่นน้ำได้ ความสูงของน้ำตกในชั้นที่ 2 มีความสูงราว 15–20 เมตรจากฐานของน้ำตก
### รายชื่อแต่ละชั้น
* ชั้นที่ 1 **โตนเบียน**
* ชั้นที่ 2
* ชั้นที่ 3
* ชั้นที่ 4 **โตนพง**
* ชั้นที่ 5
* ชั้นที่ 6
* ชั้นที่ 7
* ชั้นที่ 8 **โตนลม**
* ชั้นที่ 9 **โตนซอง**

## ดูเพิ่ม
* เขตรักษาพันธุ์สัตว์ป่าคลองยัน
* อำเภอวิภาวดี
* รายชื่อน้ำตกในประเทศไทย

## อ้างอิง

วิภาวดี
หมวดหมู่:อำเภอวิภาวดี
หมวดหมู่:สถานที่ท่องเที่ยวในจังหวัดสุราษฎร์ธานี
หมวดหมู่:แหล่งน้ำในจังหวัดสุราษฎร์ธานี
หนักแผ่นดิน (ภาพยนตร์ปี พ.ศ. 2520)

***หนักแผ่นดิน*** เป็นภาพยนตร์ไทยแนวชีวิต โลดโผน ขนาด 35 มม. พากย์เสียงในฟิล์ม ปี พ.ศ. 2520 สร้างโดยขวัญประชาภาพยนตร์ กำกับและนำแสดงโดยสมบัติ เมทะนี ร่วมด้วยนัยนา ชีวานันท์ เข้าฉายครั้งแรกเมื่อวันที่ 1 กรกฎาคม พ.ศ. 2520 โดยภาพยนตร์เรื่องหนักแผ่นดินยังได้เชิญ พันตรีบุญส่ง หักฤทธิ์ศึก ผู้ประพันธ์บทเพลงหนักแผ่นดินมาร่วมแสดงในฐานะดารารับเชิญเกียรติยศ

## เนื้อเรื่อง
*หนักแผ่นดิน* เล่าเรื่องราวของกลุ่มลูกเสือชาวบ้านในพื้นที่วังหิน นำโดย ชวน (ส.อาสนจินดา) พร้อมด้วย ไทย (สมบัติ เมทะนี) ชาติ (ครรชิต ขวัญประชา) และสมาชิกคนอื่น ๆ ซึ่งระหว่างเดินทางกลับจากการเข้ารับการอบรม กลุ่มดังกล่าวได้ถูกลอบยิงโดยกลุ่มผู้ก่อการร้ายคอมมิวนิสต์ ส่งผลให้ชวนซึ่งเป็นหัวหน้ากลุ่มเสียชีวิต

ก่อนเสียชีวิต ชวนได้ฝากคำสั่งเสียให้ชาวบ้านร่วมกันยืนหยัดต่อสู้เพื่อชาติ ศาสนา และพระมหากษัตริย์ คำสั่งเสียดังกล่าวกลายเป็นแรงผลักดันสำคัญต่อการเคลื่อนไหวของฝ่ายลูกเสือชาวบ้านในเวลาต่อมา

อย่างไรก็ตาม เรื่องราวได้พลิกผันเมื่อ ชาติ หนึ่งในสมาชิกกลุ่ม ต้องเข้าร่วมกับพรรคคอมมิวนิสต์แห่งประเทศไทย และกลับมาเผยแพร่อุดมการณ์คอมมิวนิสต์ในหมู่บ้านที่เป็นบ้านเกิดของตน ส่งผลให้เกิดความตึงเครียดและความแตกแยกภายในชุมชน

ไทยซึ่งเป็นอดีตเพื่อนร่วมกลุ่มลูกเสือชาวบ้านของชาติ จึงลุกขึ้นมาเป็นแกนนำในการต่อต้านการเคลื่อนไหวของฝ่ายคอมมิวนิสต์ นำไปสู่การเผชิญหน้าระหว่างอดีตสหายที่ยืนอยู่คนละฝ่ายทางอุดมการณ์

## นักแสดง
* สมบัติ เมทะนี รับบท ไทย
* นัยนา ชีวานันท์ รับบท นวล
* ครรชิต ขวัญประชา รับบท ชาติ
* ประจวบ ฤกษ์ยามดี รับบท มานะ
* อดินันท์ สิงห์หิรัญ รับบท ลุงเทียม
* บู๊ วิบูลย์นันท์ รับบท เสี่ยเคี้ยง
* รอง เค้ามูลคดี รับบท พัน
* ลักษณ์ อภิชาติ รับบท หมา
* ชุมพร เทพพิทักษ์ รับบท นิล
* ทัศน์วรรณ เสนีย์วงศ์ ณ อยุธยา รับบท บัว
* มานพ อัศวเทพ
* อดุลย์ ดุลยรัตน์
* แมน ธีระพล
* ภูมิ พัฒนายุทธ
* สุพรรณ บูรณะพิมพ์
* สุวิน สว่างรัตน์
* ไกร ครรชิต
* จิระศักดิ์ ปิ่นสุวรรณ
* เด็กชายสาธิต เกิดกำแพง รับบท แจ่ม
* เทอด ดาวไท รับบท เทอด
* พรชัย วิศาลกล รับบท พร
* แป้น ปลื้มสระไชย

### ดารารับเชิญเกียรติยศ
* ส.อาสนจินดา รับบท ชวน
* พันตรีบุญส่ง หักฤทธิ์ศึก

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย สมบัติ เมทะนี
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1970
ตำบลโรงหีบ

**โรงหีบ** เป็นตำบลในอำเภอบางคนที จังหวัดสมุทรสงคราม เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลโรงหีบตั้งแต่ปี พ.ศ. 2539

## ที่ตั้งและอาณาเขต
ตำบลโรงหีบมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางยี่รงค์
* **ทิศตะวันออก** ติดต่อกับตำบลบางคนที และตำบลกระดังงา
* **ทิศใต้** ติดต่อกับตำบลบางกุ้ง
* **ทิศตะวันตก** ติดต่อกับตำบลบางสะแก

## ประวัติ
พื้นที่เดิมมีฐานะเป็นตำบลในอำเภอบางคณฑี มณฑลราชบุรี ตั้งเป็นตำบลตั้งแต่ พ.ศ. 2440 เดิมพื้นที่ในอดีตเป็นป่า ไม่มีคนอาศัยอยู่ ต่อมามีประชาชนอพยพมาจากพื้นที่จังหวัดใกล้เคียง มาปรับพื้นที่เพาะปลูกเป็นนาข้าว เนื่องจากมีน้ำอุดมสมบูรณ์จากแม่น้ำแม่กลอง ต่อมาพื้นที่ดินเสื่อมสภาพ ประชาชนจึงเปลี่ยนปรับพื้นที่มาทำการปลูกอ้อย จนกระทั่งมีชาวจีนได้ล่องเรือมาทำการค้าขาย และซื้ออ้อยจากประชาชนในพื้นที่ เพื่อส่งโรงงานน้ำตาลที่จังหวัดราชบุรี และชาวจีนได้เข้ามาอยู่ในพื้นที่และได้ขุดคลองโรงหีบ ในพื้นที่หมู่ 6 เพื่อให้เรือสามารถเข้าถึงไร่อ้อยได้สะดวกขึ้น รวมทั้งได้สร้างโรงหีบอ้อย ซึ่งต่อมาสภาพดินและสภาพอากาศเปลี่ยนไป การปลูกอ้อยไม่ได้ผล ประชาชนจึงหันมาปลูกไม้ยืนต้น เช่น มะพร้าว ส้มโอ ต่อมาโรงหีบอ้อยได้ยกเลิกกิจการและรื้อถอนออกไป เหลือเพียงโรงหีบอ้อยที่ได้สร้างไว้ในอดีต จึงเรียกขานกันในพื้นที่ว่า *โรงหีบ*

## การปกครองส่วนภูมิภาค

### การปกครองส่วนภูมิภาค
ตำบลโรงหีบแบ่งพื้นที่การปกครองออกเป็น 9 หมู่บ้าน ได้แก่
* **หมู่ที่ 1** บ้านคลองวัดกลาง
* **หมู่ที่ 2** บ้านคลองวัดกลางเหนือ
* **หมู่ที่ 3** บ้านวัดเกตุ
* **หมู่ที่ 4** บ้านวัดบางกล้วย
* **หมู่ที่ 5** บ้านคลองตะโก
* **หมู่ที่ 6** บ้านคลองโรงหีบ
* **หมู่ที่ 7** บ้านคลองขวาง
* **หมู่ที่ 8** บ้านโรงหีบ
* **หมู่ที่ 9** บ้านคลองจันทร์แรม

## อ้างอิง

โรงหีบ
หมวดหมู่:อำเภอบางคนที
อีแหล่ แอรี่ เกาหลี โอปป้า

***อีแหล่ แอรี่ เกาหลี โอปป้า*** () เป็นภาพยนตร์ไทยแนวสุขนาฏกรรม ตลกดรามา ชีวิต ที่ออกฉายในปี พ.ศ. 2569 กำกับและอำนวยสร้างโดย สมพงษ์ คุนาประถม ผลิตโดยโปงลางสะออนฟิล์ม ภาพยนตร์เรื่องนี้ได้รับแรงบันดาลใจจากเรื่องจริงของชาวอีสานที่ต้องเดินทางไกลถึง ประเทศเกาหลีใต้ เพื่อหาเงินใช้หนี้ครอบครัว ซึ่งเป็นแรงงานต่างแดนที่ต้องสู้เพื่อความอยู่รอด นำแสดงโดย อิล ฮงมิน,  อัจฉรีย์ ศรีสุข, อาทิตย์ สมน้อย, สิทธิ์เดช บรรมณี, เพ็ชรทาย วงษ์คำเหลา, อัครเดช ยอดจำปา, ขวัญนภา เรืองศรี, ดวงฤดี บุญบำรุง และ แพรเพชร อุดมศาสตร์พร มีกำหนดฉายในวันที่ 26 มีนาคม พ.ศ. 2569

## เนื้อเรื่อง
ปุ๋ย นักร้องสาวรถแห่ผู้เป็นเสาหลักของครอบครัว โดยมีชีวิตพลิกผันในเวลาเดียวกันเมื่อเธอถูกให้ออกจากวง ผิดหวังจากความรัก และภาระหนี้สินเข้ามา เพื่อหาหนทางใหม่ จึงตัดสินใจเดินทางไป เมืองปูซานประเทศเกาหลีใต้พร้อมเพื่อนสนิทชื่อ ลิซ่า โดยหวังว่าจะเริ่มต้นชีวิตใหม่อีกครั้ง แต่ความฝันกลับไม่เป็นอย่างที่คิด ปุ๋ยต้องทำงานหนักทั้งกลางวันและกลางคืนเพื่อส่งเงินกลับบ้าน ก่อนจะประสบเหตุร้ายจากลูกค้าจนต้องหลบหนีออกจากงาน และตกอยู่ในสภาพไร้ที่พึ่งจึงให้ เฮียศักดิ์ เจ้าหนี้ชาวไทยที่พาไปทำงานในร้านนวด โดยสถานที่เต็มไปด้วยแรงกดดัน การกลั่นแกล้ง และถูกพักงานอีกครั้ง ท่ามกลางความสิ้นหวัง ปุ๋ยได้พบกับ ฮง ชายหนุ่มชาวเกาหลีที่แสดงความจริงใจและอ่อนโยน ทำให้ความหวังได้เริ่มขึ้นอีกครั้ง ต่อมาความจริงอันโหดร้ายก็ถูกเปิดเผย เมื่อฮงไม่ใช่คนธรรมดาอย่างที่คิด แต่เป็นเจ้าหน้าที่ตรวจสอบคนเข้าเมือง โดยมีหน้าที่ติดตามจับแรงงานผิดกฎหมายในประเทศเกาหลีใต้

## นักแสดง
### นักแสดงหลัก
* อิล ฮงมิน รับบท ฮง
* อัจฉรีย์ ศรีสุข รับบท ปุ๋ย/แอรี่
* อาทิตย์ สมน้อย
* สิทธิ์เดช บรรมณี รับบท ลิซ่า
* เพ็ชรทาย วงษ์คำเหลา รับบท เฮียศักดิ์
* อัครเดช ยอดจำปา รับบท ก้อง
* สมพงษ์ คุนาประถม รับบท คนงาน
* ขวัญนภา เรืองศรี
* ดวงฤดี บุญบำรุง
* แพรเพชร อุดมศาสตร์พร รับบท จียอน

### นักแสดงสมทบ
* ธวัฒน์ศักดิ์ วีรนุกูลชัย
* นาราภัทร งดงาม
* คำตัน จินดามล
* พลอยรฐา พรอนันตรีย์
* สวณีย์ อุทุมมา

## การผลิต
ทีมผู้สร้างใช้ระยะเวลาประมาณ 2 ปี ในการถ่ายทำภาพยนตร์นี้ โดยมีการถ่ายทำที่เมืองปูซาน ประเทศเกาหลีใต้

## การประชาสัมพันธ์
ในช่วงปลายเดือนมกราคม พ.ศ. 2569 ได้มีการปล่อยตัวอย่างทีเซอร์ของภาพยนตร์ให้ได้รับชม โดยได้รับความสนใจผ่านสื่อสังคม ต่อมาในวันที่ 27 กุมภาพันธ์ปีเดียวกัน ทีมผู้สร้างได้มีการเผยแพร่โปสเตอร์หลักและนักแสดงภาพยนตร์ในเรื่องนี้อย่างเป็นทางการ

## อ้างอิง

## แหล่งข้อมูลอื่น

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ที่กำกับโดย สมพงษ์ คุนาประถม
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ที่ถ่ายทำในประเทศเกาหลีใต้
หมวดหมู่:ภาพยนตร์รักไทย
หมวดหมู่:ภาพยนตร์ตลกไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ที่มีฉากในประเทศเกาหลีใต้
หมวดหมู่:ภาพยนตร์ไทยที่สร้างจากเหตุการณ์จริง
ลำน้ำมูลเล็ก ทีเด็ด99

**ลำน้ำมูลเล็ก ทีเด็ด99** หรือเดิมรู้จักในชื่อ **ลำน้ำมูลเล็ก อ.อัจฉริยะ** มีชื่อจริงว่า **ณัฐพล แสนกล้า** (ชื่อเล่น ถัง) เกิดเมื่อวันที่ 13 เมษายน พ.ศ. 2541 เป็นนักมวยไทยและคิกบ็อกซิงชาวไทย จากอำเภอสตึก จังหวัดบุรีรัมย์ เขาเป็นยอดมวยถ้วยพระราชทานของ กกท. เป็นแชมป์รุ่นไลท์เวทของ RWS สองสมัย

## ประวัติ
ลำน้ำมูลเล็กเริ่มต้นเส้นทางสู่การเป็นนักมวยตั้งแต่อายุ 6 ขวบ จากการฝึกซ้อมตามรอย 2 พี่ชายฝาแฝด ลำน้ำมูลและลำน้ำโขง ศักดิ์ชัยโชติ ในวัยเด็กเขาใช้ชื่อในการชกครั้งแรกว่า **รถถัง ศักดิ์ชัยโชติ** ได้รับค่าตัวประเดิมการขึ้นเวทีครั้งแรกที่ 200 บาท ได้ตระเวนชกมวยตามเวทีภูธร ได้รับโอกาสให้เข้ามาชกทำผลงานในเวทีเมืองกรุงและสังกัดอยู่ค่ายทีเด็ด99 เมื่ออายุราว 12–13 ปี

ก่อนจะประสบความสำเร็จได้เข็มขัดเส้นแรกมาครองตั้งแต่อายุ 20 ปี จากการคว้าแชมป์วันทรงชัย รุ่น 130 ปอนด์ ในปี 2562 ด้วยการเอาชนะ ช่อฟ้า ท.แสงเทียนน้อย หลังจากนั้น 2 ปี  ลำน้ำมูลเล็กได้รับรางวัลนักมวยไทยอาชีพดีเด่นชายปี 2564 ของการกีฬาแห่งประเทศไทย (กกท.) หรือที่เรียกกันทั่วไปว่า "ยอดมวย กกท." หลังจากนั้นคว้าเข็มขัดแชมป์โลก WMC มวยไทย รุ่น 135 ปอนด์เมื่อ พ.ศ. 2565

ในปี พ.ศ. 2568 ลำน้ำมูลเล็กย้ายมาต่อรายการวันลุมพินี นัดแรกเจอก้องศึกแต่แพ้คะแนนหลังแบบไม่เอกฉันท์จากนั้นได้จับมาเจอก้องศึกอีกหน ครั้งนี้ชนะคะแนน ลำน้ำมูลเล็กชกในกติกาคิกบอกซิงครั้งแรกกับฆาเบียร์ กัลเบซ จากสเปน โดยชนะคะแนนโดยเอกฉันท์หลังจากนั้นในกติกาคิกบอกซิงครั้งที่สอง เจอกับดาเนียล ปุเอร์ตัส จากสเปน โดยชนะคะแนนโดยเอกฉันท์

## อ้างอิง

หมวดหมู่:นักมวยไทยชาวไทย
หมวดหมู่:นักมวยจากจังหวัดบุรีรัมย์
หมวดหมู่:บุคคลจากอำเภอสตึก
แจร์รี แฮย์ล

**ยานา ออแลกซันดริวนา แชมาแยวา** (; เกิดวันที่ 21 ตุลาคม ค.ศ. 1995) หรือชื่อในวงการ **แจร์รี แฮย์ล** () เป็นนักร้อง นักแต่งเพลง และยูทูบเบอร์ชาวยูเครน เธอเริ่มเข้าในวงการบันเทิงตั้งแต่ ค.ศ 2012 เมื่อเธอได้เผยแพร่วิดีโอบล็อกและการคัฟเวอร์เพลงผ่านช่องยูทูบของเธอ

เธอเริ่มต้นอาชีพทางดนตรีเมื่อปี 2017 โดยเธอได้วางจำหน่าย "แดมีย์ดิม" เป็นแผ่นเสียงอัลบัมสั้นแรกร่วมกับวีดลิกเรเคิดส์ ต่อมาเธอได้วางจำหน่ายซิงเกิล "ออครานาออตเมียนา" ในปี 2019 ซึ่งขึ้นถึงห้าอันดับแรกในชาร์ตยูเครน ก่อนที่เธอจะวางจำหน่าย "ยายานา" เป็นอัลบั้มแรกในเดือนตุลาคมของปีเดียวกัน แจร์รี แฮย์ลมีผู้ติดตามทั้งหมด 559,000 คน และมีผู้ชมทั้งหมด 451.3 ล้านครั้งตั้งแต่การเริ่มต้นช่องยูทูบของเธอในปี 2012 เธอได้เป็นตัวแทนของในการประกวดเพลงยูโรวิชันปี 2024 ร่วมกับอาลอนา อาลอนา ด้วยเพลง "แตแรซาอีมารียา" โดยได้รับอันดับที่สามด้วย 453 คะแนน

## ชีวิตช่วงต้น
ยานา แชมาแยวาเกิดที่วาซึลกิว ใกล้กับเคียฟ บิดาและมารดาของเธอประกอบอาชีพเป็นนักธุรกิจ ยานาเข้าเรียนโรงเรียนดนตรีในเคียฟ โดยเข้าเรียนที่สถาบันดนตรีเคียฟ อาร์. กลีเออร์ และวิทยาลัยดนตรีเคียฟ

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดในปี พ.ศ. 2538
หมวดหมู่:นักร้องชาวยูเครนในศตวรรษที่ 21
หมวดหมู่:ยูทูบเบอร์ชาวยูเครน
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2024
รัชนี จันทรังษี

**รัชนี จันทรังษี หรือ รัชนี บุษปะเกศ** (28 เมษายน พ.ศ. 2485 – 4 กรกฎาคม พ.ศ. 2534) เป็นนักแสดงมีชื่อเสียงจาก ภาพยนตร์ ละครโทรทัศน์ และโดยเฉพาะละครวิทยุของคณะเสนีย์ บุษปะเกศ นอกจากนี้เธอยังเป็นนักประพันธ์ในนามปากกา **แพร ชมพู**

## ประวัติ
รัชนี จันทรังษี เกิดที่จังหวัดธนบุรี เมื่อวันที่ 28 เมษายน พ.ศ. 2485 ครอบครัวทำอาชีพรับราชการ เข้าศึกษาที่โรงเรียนสตรีวัดระฆังจนจบมัธยมศึกษาชั้นปีที่ 6 ก็เข้าศึกษาหลักสูตรภาษาต่างประเทศที่บพิตรพิมุข หลังสำเร็จการศึกษาก็ได้ทำงานเป็นพนักงานพิมพ์ดีดที่สถานีวิทยุทหารอากาศ จนได้พบกับเสนีย์ บุษปะเกศ จึงได้รับการชักชวนให้ไปพากย์เสียงที่วิทยุเสียงสามยอด ต่อมาแก้วฟ้า ผู้จัดละครวิทยุชื่อดัง จึงได้ให้เล่นละครวิทยุเรื่องแรก คือเรื่องสลักจิต โดยได้เป็นนางเอกคู่กับ ฉลอง สิมะเสถียร จนต่อมาได้ร่วมแสดงภาพยนตร์และละครโทรทัศน์เป็นจำนวนมาก เช่นเรื่อง ลำเนาไพร รุ่งทิพย์ ใจเดียว และ ทองประกายแสด ทางช่อง 9 นอกจากผลงานการแสดงแล้ว ยังมีผลงานบทประพันธ์ในนามปากกา แพร ชมพู เช่นเรื่อง สอยดาว สาวเดือน

## ชีวิตส่วนตัว
รัชนี จันทรังษี ได้สมรสกับเสนีย์ บุษปะเกศ (เสียชีวิตเมื่อ 8 มกราคม พ.ศ. 2520) รัชนีได้ป่วยเป็นมะเร็ง แต่ก็ยังคงรับงานแสดงละครโทรทัศน์ และเขียนหนังสือเรื่อง บนโลกใบสวย เล่าเรื่องราวเกี่ยวกับการต่อสู้กับโรคร้าย จนกระทั่งเสียชีวิตในวันที่ 4 กรกฎาคม พ.ศ. 2534

## ผลงาน
### ภาพยนตร์
*2505: ลำเนาไพร
*2505: รุ่งทิพย์
*2505: ตะวันยอแสง
*2506: ใจเดียว
*2506: แรงรัก
*2530: ไฟเสน่หา

### ละครโทรทัศน์
*25**: เรียมเอง (ช่อง 4)
*2520: ขบวนการคนใช้ (ช่อง 3)
*2521: ตะวันยอแสง (ช่อง 3)
*2521: ความรัก ตอน ปัญหาของแม่ (ช่อง 3)
*2521: ความรัก ตอน วัยรุ่น (ช่อง 3)
*2522: ทองประกายแสด (ช่อง 9)
*2524: จิตไม่ว่าง (ช่อง 3)
*2529: เนื้อนาง (ช่อง 7)
*2531: จำเลยรัก (ช่อง 7)
*2532: สงครามเงิน (ช่อง 7)
*2534: ความรักของคุณฉุย (ช่อง 7)
*2534: ไผ่แดง (ช่อง 7)

### บทประพันธ์
*สอยดาว สาวเดือน
*บนโลกใบสวย
*สายฝน (เขียนร่วมกับ อรชรและสุภาว์ เทวกุลสร้างเป็นภาพยนตร์ 2516)

### เพลง
*อาเดียวขา
*เพราะขอบฟ้าแคบ
## อ้างอิง

หมวดหมู่:บุคคลจากเขตธนบุรี
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักเขียนชาวไทย
หมวดหมู่:นักร้องหญิงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากโรงเรียนสตรีวัดระฆัง
หมวดหมู่:เสียชีวิตจากมะเร็ง
นักเลงป่าสัก

***นักเลงป่าสัก*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2518 สร้างโดยฐานิสสรภาพยนตร์ กำกับโดยพร ไพโรจน์ นำแสดงโดยสมบัติ เมทะนี, นัยนา ชีวานันท์, อรัญญา นามวงศ์ และนาท ภูวนัย เข้าฉายครั้งแรกเมื่อวันที่ 29 พฤศจิกายน พ.ศ. 2518 ที่โรงภาพยนตร์แอมบาสเดอร์-สิริราม่า

## เนื้อเรื่อง
*นักเลงป่าสัก* กล่าวถึงความเป็นศัตรูกันระหว่างสองตระกูลเจ้าพ่อ ซึ่งส่งผลให้ โฉมศรี (อรัญญา นามวงศ์) และ คำปัน (นาท ภูวนัย) ลูกสาวและลูกชายของแต่ละตระกูลไม่อาจครองคู่กันได้ แม้ว่าบิดาของทั้งสองฝ่ายจะถึงแก่กรรมแล้วก็ตาม

ต่อมา คำปันตัดสินใจจะแต่งงานกับหญิงสาวผู้ดำรงชีวิตอย่างสุจริต ทำให้โฉมศรีเข้าใจว่าตนถูกหักหลัง และวางแผนลอบสังหารว่าที่เจ้าสาวของคำปัน เหตุการณ์ดังกล่าวกลายเป็นชนวนความขัดแย้งครั้งใหม่ นำไปสู่การเผชิญหน้าและการห้ำหั่นกันระหว่างสองตระกูล เพื่อมุ่งทำลายชื่อเสียงและอำนาจของอีกฝ่ายให้สิ้นซาก

## นักแสดง
* สมบัติ เมทะนี รับบท ภพ ภูธร
* นัยนา ชีวานันท์ รับบท คำหล้า
* อรัญญา นามวงศ์ รับบท โฉมศรี
* นาท ภูวนัย รับบท คำปัน
* ครรชิต ขวัญประชา รับบท สังข์
* ชุมพร เทพพิทักษ์ รับบท ยักษ์ นมชง
* อุมา ไอยทิพย์ รับบท จอย
* ลักษณ์ อภิชาติ รับบท เผื่อน
* สมพงษ์ พงษ์มิตร รับบท ผู้ใหญ่ผึ่ง
* อัมรัตน์ ขัตติยา รับบท บัวผัน
* อรสา อิศรางกูร ณ อยุธยา รับบท แก้ว

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2518
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย พร ไพโรจน์
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.
ตำบลบางคนที

**บางคนที** เป็นตำบลในอำเภอบางคนที จังหวัดสมุทรสงคราม ปัจจุบันอยู่ในความดูแลของ 2 องค์กรปกครองส่วนท้องถิ่น ได้แก่ เทศบาลตำบลบางนกแขวก และองค์การบริหารส่วนตำบลบางคนที 

## ที่ตั้งและอาณาเขต
ตำบลบางคนทีมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางนกแขวก และตำบลสี่หมื่น ตำบลตาหลวง (อำเภอดำเนินสะดวก จังหวัดราชบุรี)
* **ทิศตะวันออก** ติดต่อกับตำบลยายแพง
* **ทิศใต้** ติดต่อกับตำบลกระดังงา
* **ทิศตะวันตก** ติดต่อกับตำบลโรงหีบ และตำบลบางยี่รงค์

## ประวัติ
พื้นที่เดิมมีฐานะเป็นตำบลในอำเภอสี่หมื่น มณฑลราชบุรี ตั้งเป็นตำบลตั้งแต่ พ.ศ. 2440 เดิมพื้นที่กว้างขวางไปถึงเขตวัดโชติทายการาม ตำบลสี่หมื่น (ปัจจุบันคืออำเภอดำเนินสะดวก จังหวัดราชบุรี) พระบาทสมเด็จพระจุลจอมเกล้าเจ้าอยู่หัวได้ทรงมอบโฉนดที่ดินให้เป็นกรรมสิทธิ์ คราวต่อมาได้เสด็จมาตรวจราชการที่คลองหลังวัดโชติทายการาม ทรงลืมคณโฑหรือคณฑีน้ำเอาไว้เพื่อเป็นสิริมงคล จึงเรียกพื้นที่กันใหม่ว่า บางคณฑี**'

ในสมัย[[พระบาทสมเด็จพระมงกุฎเกล้าเจ้าอยู่หัว]] ได้เปลี่ยนคำว่า "เมือง" ให้เป็น "จังหวัด" แบ่งจังหวัดเป็นอำเภอและแบ่งอำเภอออกเป็นตำบลให้เหมาะสม ขณะนั้นที่ว่าการฯ ตั้งอยู่ ณ ตำบลบางคณฑี จึงเปลี่ยนชื่ออำเภอตามที่ตั้งเป็น "อำเภอบางคณฑี" ก่อนที่จะเกิดสภาวะเศรษฐกิจตกต่ำหลัง[[สงครามโลกครั้งที่ 2]] [[กระทรวงมหาดไทย (ประเทศไทย)|กระทรวงมหาดไทย]] จึงยุบพื้นที่ตำบลบางกล้วยมารวมขึ้นกับตำบลบางคนที ภายหลังได้เปลี่ยนการสะกดจาก บางคณฑี มาเป็น "บางคนที"

[[จังหวัดสมุทรสงคราม]]ได้มีการตั้ง[[เทศบาลตำบลบางนกแขวก|สุขาภิบาลบางนกแขวก]] ขึ้นในปี พ.ศ. 2506 โดยมีพื้นที่หมู่ 6 บ้านบางคนที เข้าไปอยู่ในเขตสุขาภิบาลด้วย ส่วนพื้นที่นอกเขตสุขาภิบาลมีการจัดตั้งเป็นสภาตำบล ก่อนที่จะตั้งเป็นองค์การบริหารส่วนตำบลบางคนที

== การปกครองส่วนภูมิภาค ==

=== การปกครองส่วนภูมิภาค ===
ตำบลบางคนทีแบ่งพื้นที่การปกครองออกเป็น 9 [[หมู่บ้าน]] ได้แก่
* **หมู่ที่ 1** บ้านบางคนที
* **หมู่ที่ 2** บ้านบางคนที
* **หมู่ที่ 3** บ้านบางคนที
* **หมู่ที่ 4** บ้านบางคนที
* **หมู่ที่ 5** บ้านคลองระกำ
* **หมู่ที่ 6** บ้านบางคนที  (อยู่ใน [[เทศบาลตำบลบางนกแขวก|ทต.บางนกแขวก]])
* **หมู่ที่ 7** บ้านบางคนที
* **หมู่ที่ 8** บ้านทุ่งน้อย
* **หมู่ที่ 9''' บ้านบางกล้วย

## อ้างอิง

บางคนที
หมวดหมู่:อำเภอบางคนที
เขื่อนไท่ผิงวาน

**เขื่อนไท่ผิงวาน** (**เขื่อนแทพย็องมัน**) เป็นเขื่อนถ่วงน้ำหนักบนแม่น้ำยาลู่ตอนล่างระหว่างประเทศจีนและเกาหลีเหนือ ตั้งอยู่ห่างจากตานตง มณฑลเหลียวหนิง และชินอึยจู จังหวัดพย็องอันเหนือ ไปทางทิศตะวันออกเฉียงเหนือประมาณ  ได้รับการออกแบบครั้งแรกใน ค.ศ. 1978 และการก่อสร้างเริ่มต้นในตุลาคม ค.ศ. 1982 มีการเปลี่ยนทางน้ำในกันยายน ค.ศ. 1983 และเครื่องกำเนิดไฟฟ้าเครื่องแรกเริ่มทำงานใน 25 ธันวาคม ค.ศ. 1986 เครื่องกำเนิดไฟฟ้าที่เหลืออีกสามเครื่องได้รับการตรวจรับเพื่อใช้งานใน ค.ศ. 1987 และเขื่อนเสร็จสมบูรณ์ในกรกฎาคมปีนั้น ประเทศจีนก่อสร้างเขื่อนและดำเนินการสถานีไฟฟ้าขนาด 190 เมกะวัตต์ พลังงานจากเขื่อนถูกนำไปใช้โดยทั้งประเทศจีนและเกาหลีเหนือ

## ดูเพิ่ม

*รายชื่อเขื่อนและอ่างเก็บน้ำในประเทศจีน

## อ้างอิง

หมวดหมู่:เขื่อนในประเทศจีน
หมวดหมู่:สถานีไฟฟ้าพลังน้ำในมณฑลเหลียวหนิง
หมวดหมู่:เขื่อนที่สร้างเสร็จในปี พ.ศ. 2530
หมวดหมู่:เขื่อนบนแม่น้ำยาลู่
หมวดหมู่:เขื่อนในประเทศเกาหลีเหนือ
หมวดหมู่:สถานีไฟฟ้าพลังน้ำในประเทศเกาหลีเหนือ
หมวดหมู่:ความสัมพันธ์จีน–เกาหลีเหนือ
หมวดหมู่:ก่อตั้งในประเทศจีนในปี พ.ศ.  2530
หมวดหมู่:ก่อตั้งในประเทศเกาหลีเหนือในปี พ.ศ. 2530
หมวดหมู่:อาคารและสิ่งปลูกสร้างในจังหวัดพย็องอันเหนือ
เขื่อนวีว็อน

**เขื่อนวีว็อน** หรือ **เขื่อนเว่ย์-ยฺเหวียน** เป็นเขื่อนถ่วงน้ำหนักบนแม่น้ำยาลู่ระหว่างประเทศจีนและเกาหลีเหนือ ตั้งอยู่ห่างจากจี๋อาน มณฑลจี๋หลิน ประเทศจีน และอำเภอวีว็อน จังหวัดชากัง ประเทศเกาหลีเหนือ ไปทางทิศตะวันตกเฉียงใต้  สร้างขึ้นระหว่าง ค.ศ. 1979 ถึง 1987 เครื่องกำเนิดไฟฟ้าขนาด 65 เมกะวัตต์ 6 เครื่องของเขื่อนเริ่มใช้งานใน ค.ศ. 1987 และ 1988 ประเทศจีนและเกาหลีเหนือเป็นเจ้าของและดำเนินการเขื่อนนี้ร่วมกัน

## ดูเพิ่ม

*รายชื่อเขื่อนและอ่างเก็บน้ำในประเทศจีน
*รายชื่อสถานีไฟฟ้าขนาดใหญ่ในมณฑลจี๋หลิน

## อ้างอิง

หมวดหมู่:เขื่อนในประเทศจีน
หมวดหมู่:สถานีไฟฟ้าพลังน้ำในมณฑลจี๋หลิน
หมวดหมู่:เขื่อนที่สร้างเสร็จในปี พ.ศ. 2530
หมวดหมู่:เขื่อนบนแม่น้ำยาลู่
หมวดหมู่:เขื่อนในประเทศเกาหลีเหนือ
หมวดหมู่:สถานีไฟฟ้าพลังน้ำในประเทศเกาหลีเหนือ
หมวดหมู่:ความสัมพันธ์จีน–เกาหลีเหนือ
หมวดหมู่:ก่อตั้งในประเทศจีนในปี พ.ศ. 2530
หมวดหมู่:ก่อตั้งในประเทศเกาหลีเหนือในปี พ.ศ. 2530
หมวดหมู่:อาคารและสิ่งปลูกสร้างในจังหวัดชากัง
ชาซีลอน

**ชาซีลอน** หรือ **ชาเซย์ลอน** เป็นชื่อแบรนด์ของชาที่ผลิตในประเทศศรีลังกา และเป็นชื่อเรียกชาดำที่ผลิตจากประเทศศรีลังกา คณะกรรมการชาศรีลังกา (Sri Lanka Tea Board) เป็นเจ้าของเครื่องหมายการค้าของชาซีลอนตั้งแต่ปี พ.ศ. 2563 โดยนอกจากนี้ ประเทศศรีลังกายังเป็นผู้ผลิตชารายใหญ่อันดับ 4 ของโลก และเป็นผู้ส่งออกชารายใหญ่อันดับ 3 ของโลกอีกด้วย สัญลักษณ์สิงโตได้รับการจดทะเบียนใน 98 ประเทศ ณ ปี พ.ศ. 2559

ซีลอน หรือ เซย์ลอน เป็นชื่อเรียกของสิ่งที่เกี่ยวข้องกับประเทศศรีลังกา

## อ้างอิง

หมวดหมู่:ชา
หมวดหมู่:ประเทศศรีลังกา
อาซานเดอร์

thumb|upright=1.3|แผนที่แสดงแคว้นลิเดียในสมัยที่อาซานเดอร์ดำรงตำแหน่งเซแทร็ป ก่อนที่ต่อมาเขาจะได้ปกครองแคว้นคาเรีย
thumb|การจัดสรรเขตปกครองของเซแทร็ปในช่วงการแบ่งเขตปกครองบาบิโลน ตามบันทึกของไดโอโดรัส ซิคุลัส
[thumb|เหรียญกษาปณ์ของพระเจ้า[พีลิปโปสที่ 3 แห่งมาเกโดนีอา ผลิตขึ้นในสมัยที่อาซานดรอสดำรงตำแหน่งเซแทร็ปแห่งคาเรีย ณ เมืองไมลีทัส เมื่อประมาณ 323-319 ปีก่อนคริสต์กาล โดยใช้ชื่อและรูปแบบของอเล็กซานเดอร์มหาราช]]

**อาซานเดอร์** หรือ **อาซานดรอส** (; มีชีวิตอยู่ในช่วงศตวรรษที่ 4 ก่อนคริสตกาล) เป็นบุตรของฟิโลทัส และเป็นพี่น้องกับปาร์เมเนียนและอากาธอน เขาเป็นแม่ทัพชาวมาซิโดเนียภายใต้พระเจ้าอเล็กซานเดอร์มหาราช ดำรงตำแหน่งเซแทร็ปแห่งลิเดียตั้งแต่ปี 334 ก่อนคริสตกาล และได้รับตำแหน่งเซแทร็ปแห่งคาเรียหลังการสวรรคตของพระเจ้าอเล็กซานเดอร์ ​ในรัชสมัยของพระเจ้าอเล็กซานเดอร์ สถานภาพของอาซานเดอร์สั่นคลอนอยู่ช่วงหนึ่งภายหลังการประหารชีวิตปาร์เมเนียน โดยในช่วงเวลานั้นเขาถูกส่งไปยังมีเดียเพื่อรวบรวมกำลังเสริม และในอีกหนึ่งปีต่อมาเขาก็ถูกส่งไปยังแบคตรา

## อ้างอิง
เขื่อนสันติภาพ

**เขื่อนสันติภาพ** (; ) เป็นเขื่อนของประเทศเกาหลีใต้บนแม่น้ำพุกฮัน ถูกสร้างขึ้นเพื่อยับยั้งอุทกภัยรุนแรงที่อาจเกิดขึ้นหากเขื่อนอิมนัมที่อยู่ทางต้นน้ำในประเทศเกาหลีเหนือพังทลาย ไม่ว่าจะด้วยความจงใจหรือโดยอุบัติเหตุ เขื่อนนี้สร้างเสร็จใน ค.ศ. 2005 ตามที่เป็นอยู่ เขื่อนนี้ไม่มีอ่างเก็บน้ำ และเป็นเพียงการป้องกันเท่านั้น บริษัท แดลิม อินดัสเทรียล จำกัด (Daelim Industrial Co., Ltd.)ผู้รับเหมาหลักในโครงการก่อสร้างเขื่อนสันติภาพ เริ่มการก่อสร้างใน ค.ศ. 2012 และสิ้นสุดใน ค.ศ. 2014 โดยมีบริษัทอีซัน (Isan) เป็นผู้ออกแบบโครงการ

การก่อสร้างเริ่มต้นใน ค.ศ. 1987 เพื่อตอบโต้ต่อภัยคุกคามที่รับรู้ได้ภายหลังการก่อสร้างเขื่อนอิมนัมโดยเกาหลีเหนือ แม่น้ำพุกฮันเป็นลำน้ำสาขาของแม่น้ำฮัน และฉากทัศน์ของมหันตภัยคาดการณ์ว่าอุทกภัยจะกลืนกินโซลที่เป็นเมืองหลวงของเกาหลีใต้ในกรณีที่มีการโจมตีโดยเกาหลีเหนือ การก่อสร้างถูกระงับก่อนจะเสร็จสมบูรณ์ ท่ามกลางข้อกล่าวหาว่าภัยคุกคามดังกล่าวถูกกล่าวเกินจริงไปมาก การก่อสร้างกลับมาเริ่มต้นใหม่หลังภาพถ่ายดาวเทียมใน ค.ศ. 2002 เผยให้เห็นการมีอยู่ของรอยร้าวในเขื่อนอิมนัม กระตุ้นให้เกิดความหวั่นเกรงว่าเขื่อนอาจพังทลายลงในกรณีฝนตกหนัก

ในกันยายน ค.ศ. 2005 เกาหลีเหนือปล่อยน้ำปริมาณมหาศาลโดยไม่มีการแจ้งเตือน ก่อให้เกิดอุทกภัยรุนแรงทางตอนใต้ของชายแดน

เขื่อนแห่งสันติภาพมีความกว้าง 601 เมตร สูง 125 เมตร สามารถกักเก็บน้ำได้ 2.61 พันล้านตัน การก่อสร้างมีค่าใช้จ่าย 429 ล้านดอลลาร์สหรัฐ

## อ้างอิง

หมวดหมู่:เขื่อนในประเทศเกาหลีใต้
หมวดหมู่:อำเภอฮวาช็อน
หมวดหมู่:เขื่อนที่สร้างเสร็จในปี พ.ศ. 2548
หมวดหมู่:ก่อตั้งในประเทศเกาหลีใต้ในปี พ.ศ  2548
หมวดหมู่:เขื่อนกั้นน้ำ
หมวดหมู่:การควบคุมอุทกภัยในประเทศเกาหลีใต้
กล่องผีสุ่มวิญญาณ

***กล่องผีสุ่มวิญญาณ*** () เป็นภาพยนตร์ไทยแนวสยองขวัญ ระทึกขวัญ ปี พ.ศ. 2569 กำกับโดย ชนาธิป วงศ์พลตรี ภาพยนตร์ได้นำเสนอเรื่องราวของกลุ่มวัยรุ่นที่ต้องเผชิญกับภูตผีปีศาจจากการเล่นบอร์ดเกม เพื่อเอาชีวิตรอดให้ได้ก่อนถึงรุ่งเช้า นำแสดงโดย องอาจ เจียมเจริญพรกุล, ปาณิสรา ริกุลสุรกาน, วิน สกุลแสงประภา, ณัฐวรรธ สุ่มพลอย, นีนนารา บุญนิธิไพสิฐ, ภวัต เกตุศรีศักดา เข้าฉายครั้งแรกเมื่อวันที่ 12 มีนาคม พ.ศ. 2569

## เนื้อเรื่อง
เรื่องราวเริ่มต้นมากจากกลุ่มวัยรุ่นที่ถูกลงโทษให้ไปทำความสะอาดและปฏิบัติธรรมในวัดป่าห่างไกล 
หลังจากถูกจับได้ว่าแอบหนีเรียนและไปเล่นบอร์ดเกม ระหว่างทำกิจกรรม ได้พบกับเกมกระดานโบราณ 
ที่ซ่อนอยู่ใต้ฐานพระในโบสถ์ร้างโดยบังเอิญ
เมื่อคนในกลุ่มเผลอทอยลูกเต๋าลงบนกระดาน เกมดังกล่าวได้เริ่มเล่นทันที โดยมีกติกาเพียงข้อเดียวคือ ผู้เล่นต้องเล่นเกมให้จบก่อนรุ่งเช้า ทุกครั้งที่มีการทอยลูกเต๋า สิ่งลี้ลับและวิญญาณร้ายจะถูกปลดปล่อยออกมาตามผลของเกม ทางเดียวที่ต้องทำให้รอดคือการเผชิญหน้าและเอาชนะสิ่งที่ปรากฏขึ้น 
ก่อนที่เกมจะควบคุมและครอบงำ

## นักแสดง
### นักแสดงหลัก
*องอาจ เจียมเจริญพรกุล รับบท จ่าเป้า
*ปาณิสรา ริกุลสุรกาน รับบท เบล
*วิน สกุลแสงประภา รับบท เบน
*ณัฐวรรธ สุ่มพลอย รับบท จ๊อด
*นีนนารา บุญนิธิไพสิฐ รับบท พริกไทย
*ภวัต เกตุศรีศักดา รับบท ต้น
*มานิตา​ ชอบชื่น​ รับบท​ ผีตะเคียน

## งานสร้าง
ภาพยนตร์เรื่องนี้ได้รับการดัดแปลงเป็นเกมออนไลน์ชื่อ *Ghost Board: Before Dawn* บนแพลตฟอร์มแอปพลิเคชั่นเกม Roblox ซึ่งพัฒนาโดยทีมครีเอเตอร์จาก Pall’s Studio โดยเกมดังกล่าวมียอดผู้เล่นมากกว่า 700,000 ครั้งภายในระยะเวลาสองสัปดาห์แรกหลังเปิดตัวเกม และได้รับความสนใจผ่านสื่อสังคม

## การประชาสัมพันธ์
ในช่วงวันที่ 13–24 พฤษภาคม พ.ศ. 2568 ภาพยนตร์เรื่องนี้ได้เปิดตัวโปสเตอร์อย่างเป็นทางการในตลาดภาพยนตร์ เทศกาลภาพยนตร์นานาชาติเมืองคานส์ ครั้งที่ 78 ณ ประเทศฝรั่งเศส

ต่อมาในเดือนมกราคม พ.ศ. 2569 ได้มีการปล่อยตัวอย่างทีเซอร์ของภาพยนตร์อย่างเป็นทางการ

## อ้างอิง

## แหล่งข้อมูลอื่น

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ที่กำกับโดย ชนาธิป วงศ์พลตรี
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์สยองขวัญไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์ภาษาไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์เปิดตัวผู้กำกับในปี พ.ศ. 2569
เขื่อนอิมนัม

**เขื่อนอิมนัม** () เป็นเขื่อนบนแม่น้ำพุกฮันในประเทศเกาหลีเหนือ เสร็จสมบูรณ์ใน ค.ศ. 2003

เริ่มก่อสร้างใน ค.ศ. 1986 เขื่อนดังกล่าวถูกมองว่าเป็นภัยคุกคามโดยรัฐบาลเกาหลีใต้ในทันที เนื่องจากแม่น้ำพุกฮันเป็นลำน้ำสาขาของแม่น้ำฮัน และฉากทัศน์ของสงครามคาดการณ์ว่าเกาหลีเหนืออาจปล่อยน้ำท่วมซึ่งสามารถกลืนกินโซลที่เป็นเมืองหลวงของเกาหลีใต้ได้ แม้ว่าความหวาดกลัวต่อ "การโจมตีด้วยน้ำ" จะน้อยลง แต่ภาพถ่ายดาวเทียมใน ค.ศ. 2002 ของรอยร้าวในเขื่อนของเกาหลีเหนือทำให้เกิดความหวั่นเกรงว่าเขื่อนอาจพังทลายลงหลังฝนตกหนัก ในกันยายน ค.ศ. 2005 เกาหลีเหนือปล่อยน้ำปริมาณมหาศาลออกจากเขื่อนโดยไม่มีการแจ้งเตือน ก่อให้เกิดอุทกภัยขนาดใหญ่ในเกาหลีใต้

เพื่อป้องกันตนเองจากภัยคุกคามที่รับรู้ได้ เกาหลีใต้จึงสร้างเขื่อนสันติภาพขึ้นบริเวณพรมแดน ห่างออกไปทางทิศใต้ 22 ไมล์

นับตั้งแต่เขื่อนอิมนัมถูกสร้างขึ้น ปริมาณน้ำที่ไหลลงสู่แม่น้ำฮันได้ลดลงร้อยละ 12 สิ่งนี้ก่อให้เกิดปัญหาสิ่งแวดล้อมและภาวะขาดแคลนน้ำในโซล

เขื่อนอิมนัมมีความกว้าง 710 เมตร สูง 121.5 เมตร และมีการกล่าวอ้างว่ามีความจุของน้ำ 2.62 พันล้านตัน

## อ้างอิง

หมวดหมู่:เขื่อนในประเทศเกาหลีเหนือ
หมวดหมู่:เขื่อนที่สร้างเสร็จในปี พ.ศ. 2546
หมวดหมู่:ก่อตั้งในประเทศเกาหลีเหนือในปี พ.ศ. 2546
หมวดหมู่:อาคารและสิ่งปลูกสร้างในจังหวัดคังว็อน (ประเทศเกาหลีเหนือ)
เขื่อนฮวังกัง

**เขื่อนฮวังกัง** (; ) เป็นเขื่อนผลิตไฟฟ้าพลังน้ำบนแม่น้ำอิมจิน ในอำเภอชอรว็อน จังหวัดคังว็อน ประเทศเกาหลีเหนือ ตั้งอยู่ห่างจากเขตปลอดทหารเกาหลีไปทางทิศเหนือประมาณ  เขื่อนมีความจุโดยประมาณ  การก่อสร้างเริ่มขึ้นใน ค.ศ. 2002 และเสร็จสมบูรณ์ใน ค.ศ. 2007 วัตถุประสงค์ที่ระบุไว้ของโครงการคือเพื่อผลิตไฟฟ้าพลังน้ำและจัดหาน้ำสำหรับการชลประทานพืชผล

อย่างไรก็ตาม ยังมีความคิดแพร่หลายว่าเขื่อนนี้มีไว้เพื่อป้องกันภัยคุกคามที่รับรู้ได้ระหว่างประเทศเกาหลีเหนือและเกาหลีใต้ เกาหลีใต้ยังสร้างเขื่อนของตนเองสองแห่งในพื้นที่ดังกล่าวในช่วงต้นทศวรรษ 2010

## อุทกภัย
ในเดือนกันยายน ค.ศ. 2009 เกาหลีเหนือปล่อยน้ำปริมาณมหาศาลจากเขื่อนโดยไม่มีการแจ้งเตือน ก่อให้เกิดอุทกภัยขนาดใหญ่ในเกาหลีใต้ซึ่งส่งผลให้มีผู้เสียชีวิตรวมหกราย  มีการคาดการณ์ว่าน้ำประมาณ  ถูกระบายออกมาในช่วงน้ำท่วม ส่งผลให้ระดับน้ำที่บริเวณชายแดนจังหวัดคย็องกีเพิ่มสูงขึ้นจาก  เป็น 

## อ้างอิง

หมวดหมู่:โครงสร้างพื้นฐานด้านพลังงานที่สร้างเสร็จในปี พ.ศ. 2550
หมวดหมู่:เขื่อนในประเทศเกาหลีเหนือ
หมวดหมู่:เขื่อนที่สร้างเสร็จในปี พ.ศ.2550
หมวดหมู่:ก่อตั้งในประเทศเกาหลีเหนือในปี พ.ศ. 2550
หมวดหมู่:อาคารและสิ่งปลูกสร้างในจังหวัดคังว็อน (ประเทศเกาหลีเหนือ)
อันแยร์-ซูร์-แซน

**อันแยร์-ซูร์-แซน** (, ) เป็นเทศบาลในจังหวัดโอดแซน แคว้นอีล-เดอ-ฟร็องส์ ทางตอนเหนือของประเทศฝรั่งเศส ตั้งอยู่ฝั่งซ้ายของแม่น้ำแซน ห่างจากศูนย์กลางปารีสในชานนครทางตะวันตกเฉียงเหนือของเมืองหลวงฝรั่งเศส 8 กิโลเมตร

## ประชากร

## เมืองพี่น้อง
อันแยร์-ซูร์-แซนเป็นเมืองพี่น้องกับเมืองดังนี้:
* ชปันเดา (เบอร์ลิน) ประเทศเยอรมนี
* สต็อกตัน-ออน-ทีส์ ประเทศอังกฤษ สหราชอาณาจักร

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:นครในแคว้นอีล-เดอ-ฟร็องส์
หมวดหมู่:เทศบาลในจังหวัดโอดแซน
สถานีรถไฟฮิโนะ

**สถานีรถไฟฮิโนะ** (日野駅) อาจหมายถึง
* สถานีรถไฟฮิโนะ (โตเกียว)
* สถานีรถไฟฮิโนะ (จังหวัดชิงะ)
* สถานีรถไฟฮิโนะ (จังหวัดนางาโนะ)
สถานีรถไฟโอมิยะ

**สถานีรถไฟโอมิยะ** (大宮駅) อาจหมายถึง
* สถานีรถไฟโอมิยะ (ไซตามะ)
* สถานีรถไฟโอมิยะ (เกียวโต)
กาแตรือนา ปัวแลนกอ (นักเต้นเบรกแดนซ์)

**กาแตรือนา ปัวแลนกอ** (; เกิดวันที่ 2 มิถุนายน ค.ศ. 1995) หรือรู้จักกันในชื่อ **บี-เกิร์ลเคต** เป็นนักเต้นเบรกแดนซ์ชาวยูเครน เธอเข้าร่วมการแข่งขันกีฬาเบรกกิ้งในโอลิมปิกฤดูร้อน 2024 แต่ได้ตกรอบก่อนรองชนะเลิศ เคตได้ชนะเลิศการแข่งขันเอาท์เบรกยุโรปทั้งหมดสามครั้ง ได้แก่ในปี 2013 2017 และ 2018

กาแตรือนาสมรสกับวิกเตอร์ มอนตาลโว บี-บอยชาวอเมริกัน

## อ้างอิง

## แหล่งข้อมูลอื่น
* 
* 
* กาแตรือนา ปัวแลนกอ ที่โอลิมปิกฤดูร้อน 2024
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:นักเต้นเบรกแดนซ์
หมวดหมู่:นักกีฬาเบรกแดนซ์ชาวยูเครน
Amanita spadicea

***Amanita spadicea*** เป็นเห็ดในสกุล *Amanita* ซึ่งสามารถพบได้ในยุโรป

## อ้างอิง

หมวดหมู่:Amanita
คอลิน อีแวนส์

**คอลิน อีแวนส์** (; ) เป็นร่างทรงเจตนิยมชาวเวลส์ในช่วงต้นคริสต์ศตวรรษที่ 20 ที่อ้างว่าสามารถลอยตัวได้ แต่ถูกเปิดโปงว่าเป็นคนหลอกลวง

## การลอยตัว
ในภาพถ่ายที่ถ่ายด้วยแสงแฟลชในการติดต่อกับภูตผีวิญญาณที่ Wortley Hall, Finsbury Park ใน ค.ศ. 1937 จะเห็นอีแวนส์ "ลอยตัว" อยู่กลางอากาศ เขาอ้างว่าวิญญาณได้ยกเขาขึ้น ต่อมาพบว่าอีแวนส์เป็นคนหลอกลวง เนื่องจากสายที่ต่อจากอุปกรณ์ในมือของเขาบ่งชี้ว่าเขาเป็นคนกดชัตเตอร์ถ่ายภาพเอง และสิ่งที่เขาทำก็คือกระโดดจากเก้าอี้ขึ้นไปในอากาศและแสร้งทำเป็นว่าลอยตัว เขาทำการแสดงในความมืดสนิทเพื่อให้ผู้เข้าร่วมงานติดต่อกับภูตผีวิญญาณมองไม่เห็นสิ่งที่เขากำลังทำ นักมายากลชี้ให้เห็นว่าเท้าที่เบลอของอีแวนส์ในภาพถ่ายเป็นหลักฐานว่าเขาเพียงแค่กระโดดสูงขึ้นไปในอากาศ

ในการติดต่อกับภูตผีวิญญาณอีกครั้งที่จัดขึ้นที่ North Gate Mansions, Regent's Park ใน ค.ศ. 1938 อีแวนส์ได้แสดงกลอุบายเดียวกัน ผู้เข้าร่วมไม่พอใจและเขาต้องคืนเงินให้กับผู้ที่จ่ายเงินให้เขา

## อ้างอิง

## แหล่งข้อมูลอื่น
* Levitation Secret Revealed (70 years ago)